**Grupperådsmøde 2020 for Frydenborg Gruppe**

**D. 19.februar 2019 kl. 17:30 – 20:00 i Dragehytten, Frydenborg**

Kære forældre og spejdere.

Det er blevet tid til årets Grupperådsmøde. Grupperådsmødet er spejdernes version af generalforsamling og traditionen tro, afslutter vi i Frydenborg Grupperådet med at spise sammen. Mens forældrene og medlemmer (fortrinsvis spejdere over 12 år) deltager i grupperådet, hygger mikroer, minier, juniorerne sig med film og popcorn med støtte fra en voksen, hvorefter vi alle mødes kl. 19.00 og spiser mad, tilberedt af Sct. Georgs Gilderne i Hillerød.

Programmet er som følger:

17.30 – 19.00 Grupperåd og film med popcorn for mikro, mini og juniorspejdere Tropsspejdere vælger selv om de ser film eller deltage i grupperåd

19:00 – 19:45 Fællesspisning - tilmelding via Spejderhat.dk

19.45 – 20.00 Opvask og oprydning

Bestyrelsen består af både forældre og ledere og vi mødes ca. 6 gange om året, hvor vi nogle gange spiser sammen undervejs, så der også bliver der tid til at tale om løst og fast. Bestyrelsen har ansvaret for at skabe gode rammer for spejderarbejdet i gruppen og forældrenes opbakning og input er vigtige for at give lederne de bedste betingelser for deres frivillige arbejde med vores børn.

Det kræver ingen særlige kundskaber at sidde i bestyrelsen, blot en interesse i at støtte op om dit barns fritidsaktivitet. I år er der god mulighed for at komme med i Frydenborg gruppes bestyrelse, da vi skal have valgt 2 nye forældrerepræsentanter. I bestyrelsen har vi et stort ønske om finde en “Hyttefar”, der kan deltage i bestyrelsesarbejdet med fokus på hytter og området, og sikre at de fysiske rammer er i orden.

**Dagsorden til Grupperådsmødet:**

1. Valg af dirigent og referent
2. Beretning fra bestyrelsen og ledergruppen
3. Fremlæggelse af årsregnskab for 2019 til godkendelse.
4. Behandling af indkomne forslag
5. Væsentlige beslutninger om gruppens fremtid, herunder:
   * Forelæggelse af forslag til udviklingsplan for gruppen
   * Beslutninger i øvrigt om gruppens udvikling, spejderarbejde m.v
   * Vedtagelse af budget for 2020
6. Fastsættelse af antallet af bestyrelsesmedlemmer
7. Valg til bestyrelsen af:
   1. Bestyrelsesformand
   2. Kasserer
   3. Unge
   4. Ledere, herunder mindst en gruppeleder
   5. Forældre
   6. Søkyndig (ikke relevant for Frydenborg)
   7. Suppleanter
8. Valg af gruppens to stemmeberettigede medlemmer af Korpsrådet
9. Valg af gruppens fem medlemmer af Divisionsrådet
10. Valg af revisor og evt. en revisorsuppleant
11. Beretning fra større arrangementer tilknyttet gruppen
12. Eventuelt

**Noter til Grupperådsmødet.**

På Grupperådet har flg. hver en stemme:

a. Medlemmer, der er fyldt 15 år

b. Forældre til medlemmer under 18 år

c. Bestyrelsen

Forslag til dagsordenen, jf. punkt 4 skal være formanden i hænde senest 6. februar

2020. Brug gerne mail: hannibal@erbedst.dk

Hvis du vil læse mere om formalia mv. henvises til Det Danske Spejderkorps love og vejledninger, læs evt. mere her:

<https://dds.dk/sites/default/files/2017-02/Lovh%C3%A6fte_2017_DDS.pdf>

***På gensyn onsdag d. 19. februar kl. 17:30***

Med venlig hilsen

Gert Hannibal Jensen

Bestyrelsesformand i Frydenborg gruppe